En mandlig bilist fik sig tidligt torsdag en morgenforskrækkelse. Han bragede ind i et hus på Sæby Landevej nær Taars. Han kom formentlig ikke alvorligt til skade, men hans bil blev en del ramponeret ved mødet med huset. Politiet mener forklaringen på uheldet er glat føre. Det har der torsdag morgen været pletvis på de nordjyske veje. Der er rutinemæssigt udtaget blodprøve, oplyser Nordjyllands Politi.

Referat:
Glat føre skyld i uheld ved Taars